钦定古今图书集成/明伦汇编/官常典/第374卷 > 《故太常任府君画赞》潘岳
## 钦定古今图书集成/明伦汇编/官常典/第374卷 > 《故太常任府君画赞》潘岳

堂堂我君，鉴象开庆。逸德宣猷，含真履素。味道无闷，
守终纯固。弓舆爰集，抚翼清举。翰飞公庭，龙升天路。
初长北方，流化千里。遂管秘籍，辨章旧史。入登常伯，
出作卿士。外内惟允，庶绩咸理。中节日新，令闻不已。
济济儒林，翼翼国子。〈初长北方唐类函作初掌万国〉